|  |  |  |  |
| --- | --- | --- | --- |
| **Deltagere:** | Tommy, Andreas, Tor R, Lennart, Marit | **Møteleder:** | Lennart |
| **Sted:** | Båtly  | **Referent:** | Lennart |
| **Været:** | Kald vind, ellers smugt & pænt. | **Dato:** | 31.05.17 |

# Flekkerøy Båtforening, Økonomi og Administrasjonen

Nettsider blir nokså kontinuerlig oppdatert. Se: **www.flekkeroybf.no** for informasjon.

Giroer for medlemskontigent er sendt ut. Båtplass regningene er ikke klar, må gå gjennom leieavtalene først med havnefogdene. Det er litt uautorisert fremleie i Gamle Alsviga, prøver å få ordnet opp i det.

# Båtly, Andåsveien 150

Andreas har bestilt og levert dørpumpe til inngangsdøra. Planlegger montasje på neste dugnad.

Benker som skal gis bort er endelig bortgitt.

Lyskasteren/Saurons øye utenfor skal skiftes: Tor R skaffer lampe, Jarl utfører grovarbeidet. Se også på designfilosofien rundt koblingen av lysbryter, lampe og fotocelle, da denne er i overkant kreativ.

Jarl prøver å finne ut om Bjørn Truchs kan ha en del bilder fra Båtforeningens grønne ungdom og de impliserte i samme tidsepoke.

Sekretæren får mandat til å by på et stort skipsratt som er på auksjon. Max 1000,-

# Åshavn

Må gjøre ferdig strømskapet på brygga langs veien. Sjekk at kloakkledningen ikke stiger opp av havet igjen.

Tommy har handlet inn rør og deler til å fikse en lekkasje i vannledningen på Lillebrygga.

Dugnad neste onsdag.

# Gamle Alsviga

Havnefogden jobber med å få til driftsavtale, hjulpet av Inge Jarl. Grønt lys fra kommunen til å oppgradere og fikse på bryggene. Ser etter mulighet for å skaffe noen billige utriggere.

200m strømkabel bestilles av Tor R. Koblingsarbeide kan ta til når ledningen ankommer.

Problem med folk som ikke bruker plassene. Spør Øistein om han kan tenke seg å hjelpe til med å se etter havna.

# Alsvig Brygge, Krana

Krana er sertifisert høst 2016. Skal kontrolleres hvert år og lasttestes hvert 4. år.

Kontroll for 2017 er utført. Neste kontroll er mai 2018. Kontrollkort er mottatt og arkivert.

Forsikringen er på plass igjen, Marit har ordnet.

# Prosjekter

Det skal være en befaring på Gamleøya 01.06.17. Tommy og Lennart deltar på Båtforeningens vegne.

# Renovering av Båtly

Yrkesskolen kan ta oppdraget. Roger Pettersen kom innom og orienterte om videre fremdrift. Avklarte en del om arbeidsomfang etc. Tegning av bygget må oppdateres.

Foreløpig omfang av arbeidet:

* Vinduer: Velger ett kvalitetshakk opp fra de aller billigste plastvinduene. Bytter ett vindu i salen med to høye vinduer ca 120x180. Avklarer hvilke vinduer som skal være faste eller med åpning. Tegner det inn på tegningen av bygget. NB: På kjøkkenet må det være "kioskvindu" ut mot trappa.
* Vegger: Lektes ut med 2x2, isolering, vindtetting. Forbereder for 4 ventiler. Kledning: Telemark tett, grå, stående også i hele gavlene. Samme farge på alt av vannbord, vindsjeier, gesimsløyfer, hjørnebrett, knefall, utslagskarnapp, overterser, knelabasker etc. (det meste blir grått, er poenget)
* Taket: Ny papp, impregnerte lekter, svarte takstein.
* Røykebua: Utvides til å strekke seg rundt hjørnet. Samme takhøyde og vinkel. Gulv støpes og rullestolrampe bygges i tre.
* Hovedinngang: beholder teakdøra. Pusses og oljes. Trammen rives og ny støpes i betong.

Brakkeriggen plasseres etter fiskekonkurransen, ca. uke 34.

Huset skal være klar til utleie hver fredag senest kl 15:00.

Utleie på ukedager i perioden må sjekkes opp, evt kanselleres. Fint om Grete ser hvor mange det gjelder for.

Det må kalles inn til ekstraordinært årsmøte snarest for å gi styret myndighet til å starte arbeidet. Annonseres i Fævennen og Flekkerøyposten, pluss opplyses på FB og Nettsider.

Innen Ekstraordinært Årsmøte må vi ha et nokså presist kostnadsoverslag for totalkostnaden.

Ekstraordinært årsmøte må varsles senest 8 dager i forveien. Dato for møtet er 21.juni, kl 19:00.

# Arrangement

Fiskekonkurranse i august/september. 19.06.17

Har fått 5000 i støtte til arrangementet fra Fylkeskommunen.

Det er også kjøpt inn en ny bunke med fiskestenger fra Speideren.

# Runde rundt bordet

Høy kostnad til dopapir, tørkerull, såper etc. Vi sjekker om det kan lønne seg å kjøpe inn et større kvantum på Gustav Pedersen. Lennart går innom og ser hva som er mulig å få til av rabatt.

# Kalenderen videre

Dugnad: Onsdag 07.juni. kl 18:00-20:00

Ekstraordinært Årsmøte: Onsdag 21.juni kl 19:00

Sommeravslutning: Grill-aften med lett underholdning og simpel bevertning 30.juni, hvis det passer.